CELEX: 62009CJ0303
Language: lv
Date: 2011-07-14
Title: Tiesas spriedums (piektā palāta) 2011. gada 14.jūlijā. # Eiropas Komisija pret Itālijas Republiku. # Valsts pienākumu neizpilde - Valsts atbalsts - Atbalsts uzņēmumiem, kas investē pašvaldībās, ko skārušas dabas katastrofas 2002. gadā - Atgūšana. # Lieta C-303/09.

Tiesas (piektā palāta) 2011. gada 14. jūlija spriedums – Komisija/Itālija
      (lieta C‑303/09)
      Valsts pienākumu neizpilde – Valsts atbalsts – Atbalsts uzņēmumiem, kas investē pašvaldībās, ko skārušas dabas katastrofas 2002. gadā – Atgūšana
      1.                     Valsts atbalsts – Komisijas lēmums, ar kuru konstatēta atbalsta nesaderība ar kopējo tirgu un uzdots to atgūt – Dalībvalstu
            pienākumi – Atgūšanas pienākums – Piemērojamība (EKL 88. panta 2. punkts un 249. pants; Padomes Regulas Nr. 659/1999 preambulas
            13. apsvērums un 14. panta 3. punkts; Komisijas Lēmuma 2005/315 5. panta 3. punkts) (sal. ar 29.–31. un 41. punktu)
      2.                     Prasība sakarā ar valsts pienākumu neizpildi – Komisijas lēmuma par valsts atbalstu neievērošana – Lēmums, ar kuru uzdots
            atgūt nelikumīgu atbalstu – Pamati aizstāvībai – Pilnīga izpildes neiespējamība – Novērtējuma kritēriji – Izpildes grūtības
            – Komisijas un dalībvalsts pienākums sadarboties risinājuma atrašanai, lai ievērotu Līgumu (EKL 88. panta 2. punkts un 249. pants)
            (sal. ar 33.–38. punktu)
      3.                     Valsts atbalsts – Komisijas lēmums, ar kuru konstatēta atbalsta nesaderība ar kopējo tirgu un uzdots to atgūt – Valsts tiesā
            celta prasība, kas vērsta pret valsts īstenošanas pasākumiem – Minētā lēmuma tiesiskuma netieša apstrīdēšana – Šīs tiesas
            veikta pagaidu izpildes apturēšanas pasākumu noteikšana – Pieļaujamība – Nosacījumi (EKL 88. panta 2. punkts; Komisijas Lēmums
            2005/315) (sal. ar 45. un 46. punktu)
      Priekšmets
      
         
               Valsts pienākumu neizpilde – Tādu pasākumu neveikšana paredzētajā termiņā, kas vajadzīgi, lai izpildītu Komisijas 2004. gada
                  20. oktobra Lēmuma 2005/315/EK par atbalsta shēmu, ko Itālija ieviesusi attiecībā uz uzņēmumiem, kuri investē pašvaldībās,
                  ko nopietni skārušas dabas katastrofas 2002. gadā (izziņots ar dokumentu C(2004) 3893; OV L 100, 46. lpp.), 2., 5. un 6. panta
                  prasības
               
            Rezolutīvā daļa:
      
         
                  1)
               
               
                  
               
               
                  	noteiktajos termiņos neveicot visus pasākumus, kas vajadzīgi, lai no atbalsta saņēmējiem atgūtu visu atbalstu, kas piešķirts
                     saskaņā ar valsts atbalsta shēmu, kura ar Komisijas 2004. gada 20. oktobra Lēmumu 2005/315/EK par atbalsta shēmu, ko Itālija
                     ieviesusi attiecībā uz uzņēmumiem, kuri investē pašvaldībās, ko nopietni skārušas dabas katastrofas 2002. gadā, atzīta par
                     nelikumīgu un nesaderīgu ar kopējo tirgu, Itālijas Republika nav izpildījusi šī lēmuma 5. pantā paredzētos pienākumus;
                  
               
            
         
                  2)
               
               
                  
               
               
                  	Itālijas Republika atlīdzina tiesāšanās izdevumus.